**Isgender Aznaurov** (ozarbayjoncha: ***İsgəndər Söhrab oğlu Aznaurov***) (16-avgust 1956-yil, Buxoro viloyati, Oʻzbekiston Sovet Sotsialistik Respublikasi, SSSR – 18-aprel 1993-yil, Gadabay tumani, Ozarbayjon) — Ozarbayjon milliy qahramoni, Birinchi togʻli Qorabogʻ urushi ishtirokchisi.

Hayoti
------

Isgender Aznaurov 1956-yil 16-avgustda Buxoro viloyatining Galaosiyo qishlog‘ida mesxeti turklar oilasida tugʻilgan. 1963-yildan 1973-yilgacha o'rta maktabda o'qidi. Ukrainaning Cherkessk shahrida harbiy xizmatni o‘tagan. 1978-yilda Toshkent irrigatsiya va melioratsiya institutiga o‘qishga qabul qilingan va uni 1983-yilda tamomlagan. O‘qishni tugatgach, Toshkent viloyatining Ohangaron tumanida ishlagan. 

1989-yilda O‘zbekistondagi mesxeti turklari bilan O‘zbekistonning Farg‘ona vodiysidagi mahalliy o‘zbeklar o‘rtasida tartibsizliklar boshlanganidan so‘ng yuz minglab mesxeti turklar Oʻzbekistonni tark etdi. Aksariyati, ya’ni 70 mingga yaqini Ozarbayjonga ketgan. Aznaurovlar oilasi 1990-yilda Ozarbayjonga ko‘chib o‘tgan va Shamkir tumanidagi Kyur qishlog‘iga joylashgan.

Harbiy xizmati
--------------

Tog‘li Qorabog‘ mojarosi boshlanganda (1992-yilda) Aznaurov ko‘ngilli sifatida Ozarbayjon Qurolli kuchlari safiga qo‘shilgan. U armanlarning pozitsiyalariga jiddiy zarar yetkazgan va bir nechta o‘q-dori omborlarini yoʻq qilgan [*manba kerak*]. 1993-yil yozidagi hujumlardan oldin Aznaurov armanlarning eng muhim qarorgohlarini qurol bilan vayron qildi. 1993-yil 18-aprelda Gadabay tumanining Orukdosh qishlog‘i atrofidagi jangda halok bo‘ldi.

Bokudagi Shahidlar xiyoboniga dafn etilgan.

Oilasi
------

Aznaurov uylangan va 3 ta farzandi boʻlgan.

Mukofotlari
-----------

Prezidentning 1995-yil 15-yanvardagi 262-son Farmoni bilan Aznaurov vafotidan keyin "Ozarbayjon Milliy Qahramoni" unvoni bilan taqdirlangan.

* 1995 –  Ozarbayjon Milliy Qahramoni
* 1998 –  Oltin yulduz medali

Xotirlash
---------

Shamkir tumani Kyur qishlog‘idagi 1-umumta’lim maktabiga Isgender Aznaurov nomi berildi.

Manbalar
--------

1. 1 2 3  „Şəmkirdə Milli Qəhrəman İsgəndər Aznaurovun xatirəsi anılıb". *Mod.gov.az* (19-aprel 2017-yil). Qaraldi: 3-oktabr 2018-yil.
2. ↑  *Kassanov'dan Ahıskalı Türklerin Milli Kahramanı İskender Aznaurov'un Annesine Ziyaret*, Dünya Ahıska Türkleri Birliği, qaraldi: 21 December 2020
3. ↑  *Şehit Aznaurov'un annesi Türkiye'ye getirildi*, Ekovitrin Haber, 2020, qaraldi: 21 December 2020, „Ahıska Türklerinin milli kahramanı Şehit İskender Aznaurov’un Moskova’da yaşayan 84 yaşındaki annesi Kamile Mustafayeva, Dünya Ahıska Türkleri Birliği’nin (DATÜB) girişimleri ile Türkiye’ye getirildi."
4. ↑  *Ahıskalı Türkler Savaşa Hazırdır*, Ahıska Gençlik, 2020, 28 June 2021da asl nusxadan arxivlandi, qaraldi: 21 December 2020, „Onlardan biri de Azerbaycan’ Milli Kahramanı Ahıskalı Türk İskender Aznaurov’dur (Topçu İskender)"
5. 1 2  „AZNAUROV İSGƏNDƏR SÖHRAB oğlu". *Milliqahramanlar.az*. 2-noyabr 2017-yilda asl nusxadan arxivlandi. Qaraldi: 5-oktabr 2018-yil.
6. ↑  UNHCR 1999b, 20 harvnb error: no target: CITEREFUNHCR1999b (help).
7. ↑  „1993 UN Security Council Resolutions on Nagorno-Karabakh". *2001-2009.state.gov*. Qaraldi: 22-noyabr 2018-yil.
8. ↑  „National Heroes". *Azerbaijans.com*. Qaraldi: 27-sentabr 2018-yil.
9. ↑  „Milli Qəhrəmanlara həsr olunmuş film çəkilmişdir". *Azertag.az* (25-sentabr 2013-yil). Qaraldi: 5-oktabr 2018-yil.